Β4-1465, 1466, 1467, 1482, 1487 και 1490/95

Ψήφισμα σχετικά με τις παγίδες με σιαγόνες

Το Ευρωπαϊκό Κοινοβούλιο,

- έχοντας υπόψη το ψήφισμά του της 17ης Φεβρουαρίου 1989 σχετικά με την εναρμόνιση της νομοθεσίας εντός της Ευρωπαϊκής Κοινότητας για την κατασκευή, πώληση και χρήση μεταλλικών οδοντωτών ποδοπαγίδων ζώων (( ΕΕ C 69, της 20.3.1989, σ. 198.)),

- έχοντας υπόψη την γνωμοδότησή του της 10ης Σεπτεμβρίου 1990 επί της πρότασης Kανονισμού του Συμβουλίου για την εισαγωγή ορισμένων γουνών (( ΕΕ C 260 της 15.10.1990, σ. 18)),

- έχοντας υπόψη τον Κανονισμό του Συμβουλίου (ΕΟΚ) αριθ. 3254/91 της 4ης Νοεμβρίου 1991 που απαγορεύει τη χρήση παγίδων με σιαγόνες εντός της Κοινότητας από 1ης Ιανουαρίου 1995 (( ΕΕ L 308 της 9.11.1991, σ. 1)),

- έχοντας υπόψη τη σχετική δήλωση της Επιτροπής,

A. λαμβάνοντας υπόψη τους τρομερούς πόνους που έχουν τα ζώα όταν συλλαμβάνονται με παγίδες με σιαγόνες,

B. λαμβάνοντας υπόψη ότι ο Κανονισμός 3254/91 απαγορεύει την εισαγωγή γουνών και μεταποιημένων προϊόντων από 13 είδη γουνοφόρων ζώων από την 1η Ιανουαρίου 1995, εκτός εάν η Επιτροπή βεβαιώσει ότι για ορισμένες χώρες δεν ισχύει η απαγόρευση διότι οι χώρες αυτές έχουν ήδη απαγορεύσει τη χρήση παγίδων με σιαγόνες ή ακολουθούν μεθόδους παγίδευσης για τα είδη των ζώων που περιλαμβάνονται στο παράρτημα του Κανονισμού που ανταποκρίνονται στα διεθνώς συμφωνημένα πρότυπα μη βάναυσης παγίδευσης,

Γ. λαμβάνοντας υπόψη ότι ο Κανονισμός της Επιτροπής (ΕΚ) αριθ. 1771/94 της 19ης Ιουλίου 1994 (( ΕΕ L 184 της 20.7.1994, σ. 3)) παρατείνει ήδη την ημερομηνία έναρξης ισχύος της απαγόρευσης εισαγωγής γουνών και μεταποιημένων προϊόντων μέχρι την 1η Ιανουαρίου 1996 και ορίζει την 1η Σεπτεμβρίου ως προθεσμία για αποφάσεις της Επιτροπής σχετικά με τις εξαιρούμενες χώρες και τις ενδεδειγμένες μορφές πιστοποίησης,

Δ. γνωρίζοντας ότι πάνω από 60 χώρες έχουν ήδη απαγορεύσει τη χρήση παγίδων με σιαγόνες,

Ε. γνωρίζοντας ότι η Τεχνική Επιτροπή του εδρεύοντος στη Γενεύη Διεθνούς Οργανισμού Τυποποίησης δεν έχει επιτύχει ακόμη, παρά τις σημαντικές προσπάθειες που έχει καταβάλει στον τομέα αυτό, συμφωνία για την ανάπτυξη διεθνών προτύπων μη βάναυσης παγίδευσης,

ΣΤ. πρεσβεύοντας ότι στις συζητήσεις σχετικά με την ανάπτυξη διεθνών προτύπων μη βάναυσης παγίδευσης πρέπει να λαμβάνονται υπόψη οι απόψεις των αυτοχθόνων πληθυσμών οι οποίοι ασκούν οι ίδιοι την παγίδευση και θήρα των ζώων,

Ζ. υπενθυμίζοντας ότι στόχος του Κανονισμού 3254/91/ΕΟΚ του Συμβουλίου είναι η απαγόρευση της εισαγωγής στην Ευρωπαϊκή Ένωση γούνας ειδών που συλλαμβάνονται με βάναυσες μεθόδους παγίδευσης και όχι το κυνήγι των ζώων για διατροφή,

Η. σημειώνοντας ότι η Επιτροπή έχει ανακοινώσει την πρόθεσή της να υποβάλει πρόταση για νέα τροποποίηση του Κανονισμού του Συμβουλίου 3254/91, αποσκοπώντας με τον τρόπο αυτό να ακυρώσει ή να αναστείλει την εφαρμογή των διατάξεων περί εισαγωγής γουνών του εν λόγω Κανονισμού,

1. επιβεβαιώνει την υποστήριξή του για την εφαρμογή του Κανονισμού 3254/91[semigr ]

2. τονίζει εκ νέου ότι ο Κανονισμός δεν μπορεί να τροποποιηθεί χωρίς να έχει κληθεί προηγουμένως το Ευρωπαϊκό Κοινοβούλιο να γνωμοδοτήσει και ότι ο εν λόγω Κανονισμός, εφόσον δεν υπάρχει νομική αλλαγή, θα αρχίσει να ισχύει την 1η Ιανουαρίου 1996[semigr ]

3. επιμένει ότι κάθε τέτοια πρόταση ή οποιαδήποτε άλλη πρόταση της Επιτροπής περί τροποποίησης της ισχύουσας κοινοτικής νομοθεσίας που αφορά τις παγίδες με σιαγόνες, περιλαμβανομένων και των προτάσεών της περί εξαιρέσεων, πρέπει να σέβεται το δικαίωμα του Ευρωπαϊκού Κοινοβουλίου να γνωμοδοτήσει σύμφωνα με το άρθρο 130Σ της Συνθήκης ΕΚ[semigr ]

4. αποδοκιμάζει έντονα το γεγονός ότι η Επιτροπή δεν έχει θεσπίσει μέχρι τώρα ρυθμίσεις για την εφαρμογή του εν λόγω Κανονισμού, αν και ο Κανονισμός (ΕΟΚ) αριθ. 1771/94 θέτει ως προθεσμία την 1η Σεπτεμβρίου 1995[semigr ]

5. αναθέτει στον Πρόεδρό του να λάβει τα απαραίτητα μέτρα ώστε να αξιολογήσει τη σκοπιμότητα παραπομπής της Επιτροπής στο Δικαστήριο, σύμφωνα με το άρθρο 175[semigr ]

6. εκφράζει επίσης τη λύπη του διότι η Επιτροπή αποφάσισε να υποβάλει πρόταση περί τροποποίησης του Κανονισμού του Συμβουλίου (ΕΟΚ) αριθ. 3254/91 σε ένα τέτοιο χρονικό σημείο που δεν απομένει σχεδόν χρόνος πριν από την έναρξη ισχύος του υπάρχοντος Κανονισμού[semigr ] υπενθυμίζει στην Επιτροπή ότι η διαδικασία λήψεως αποφάσεων εντός της Ευρωπαϊκής Ένωσης, περιλαμβανομένης και της γνωμοδότησης του Ευρωπαϊκού Κοινοβουλίου, απαιτεί ένα ελάχιστο χρονικό περιθώριο το οποίο στην προκειμένη περίπτωση λόγω της ακατανόητης αδράνειας της Επιτροπής δεν υπάρχει πλέον πριν από την έναρξη ισχύος του εν λόγω Κανονισμού[semigr ]

7. καλεί την Επιτροπή να αναθέσει σε διεθνείς ανεξάρτητους εμπειρογνώμονες την εκπόνηση μελέτης για την αξιολόγηση της πραγματικής οικονομικής ζημίας που έχουν υποστεί οι αυτόχθονες πληθυσμοί της Βόρειας Αμερικής από την απαγόρευση της εισαγωγής γουνών[semigr ]

8. καλεί την Επιτροπή να καταρτίσει, σε συνεργασία με τους αυτόχθονες πληθυσμούς της Βόρειας Αμερικής, προγράμματα προκειμένου να εξευρεθούν για τους πληθυσμούς αυτούς περιβαλλοντικά βιώσιμες οικονομικές δυνατότητες[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις του Καναδά και των ΗΠΑ και τους αντιπροσώπους των αυτοχθόνων πληθυσμών της Βόρειας Αμερικής.